তারাপ্রসন্ন তর্কতীর্থ ব্যাসদেব Taraprasanna Tarkatirtha Milansagar
কবি তারাপ্রসন্ন তর্কতীর্থ - “ব্যাসদেব” এর ভণিতায় বা ছদ্মনামেও কবিতা লিখতেন। তাঁর আদি
নিবাস খুলনা জেলার মূলঘর গ্রামে | এই মানুষটির জন্ম ও মৃত্যু সম্বন্ধে আমাদের কোনো তথ্য নেই। অনেক
টুকরো টুকরো খবর থেকে তাঁর সম্বন্ধে একটি ছবি তৈরী করে নিতে হবে!
তিনি কবি শচীন্দ্রনাথ সেনের বন্ধু ছিলেন এবং বয়সে একটু বড়, তাই আমরা তাঁকে শচীন্দ্রনাথ সেনের ঠিক
আগে স্থান দিয়েছি। এই দুজন পরস্পরকে কবিতায় চিঠি লিখতেন | তাঁর কিছু আমরা পেয়েছি কবি
শচীন্দ্রনাথ সেনের কনিষ্ঠ পুত্র কবি ডঃ নবেন্দু সেনের কাছ থেকে | আমরা তা এখানে তুলে দিচ্ছি |
১২ই ফাল্গুন ১৩৫৫ (২৪/২/১৯৪৯) তারিখে লেখা কবি শচীন্দ্রনাথ সেনের একটি চিঠি (খণ্ডিত এপার বাংলা
থেকে লেখা, ওপার বাংলায়) থেকে জানা যায় যে যশোরে সে বছর কবি মানকুমারী বসুর একটি স্মৃরণ
সভার সভাপতি হয়েছিলেন কবি তারাপ্রসন্ন তর্কতীর্থ | ঐ সময়কার আনন্দ বাজার পত্রিকায় তা খবর হয়ে
বেরিয়ছিল যা কবি শচীন্দ্রনাথ সেন এপার বাংলায় বসে পড়েছিলেন |  কবি যশোহরের বীরেশ্বর আর্য
বিদ্যাপীঠে শিক্ষকতা করতেন |
২১ আশ্বিন ১৩৫৩ তারিখে (১৯৪৬ সাল), খুলনার মূলঘর গ্রামের শারদোত্সবের অনুষ্ঠানে কবি তারাপ্রসন্ন
তর্কতীর্থ তাঁর "নব মেঘদূত" কবিতাটি পাঠ করেন | এ কথা আমরা জানতে পারি মূলঘর থেকে প্রকাশিত
শারদীয়া “আগে চলো” পত্রিকার সম্পাদকীয় থেকে | যদিও সেই অনুষ্ঠানে, তাঁর স্বরচিত কবিতা পাঠ “আগে
চলো”-র সম্পাদকের মনপূতঃ হয়নি! ওই পত্রিকার সম্পাদকীয় পাতাটি পড়তে এখানে ক্লিক্ করুন, যা আমরা
আমাদের ওয়েবসাইট মিলনসাগরে ১৪১৮ বঙ্গাব্দের (২০১১) মিলনসাগরের শারদীয়া নিবেদন হিসেবে
প্রকাশিত করেছি!
এই কবি সম্বন্ধে আমরা এর বেশী আর কিছু জানি না | তাই আপনাদের কাছে অনুরোধ রাখছি, যদি
কেউ এই কবি সম্বন্ধে আমাদের কোনো তথ্য, কবিতা বা ছবি পাঠান, আমরা প্ররকের নাম এই পাতায়
উল্লেখ করবো, আমাদের কৃতজ্ঞতাস্বরূপ | আমাদের আশা এই যে একদিন না একদিন কবি তারাপ্রসন্ন
তর্কতীর্থের কোনো উত্তরসূরী আমাদের এই পাতাটি খুঁজে পাবেন এবং আমাদের এই কবি সম্বন্ধে আরও
তথ্য পাঠাবেন |
কবি শচীন্দ্রনাথ সেন ও কবি তারাপ্রসন্ন তর্কতীর্থ | একে অপরকে কবিতায় চিঠি লিখতেন | কখনও কখনও
কোন একটি বিষয়ের উপর দুজনেই বিপরিত দৃষ্টিভঙ্গি নিয়ে কবিতা লিখেছেন | দুজন মানুষ যাঁরা তাঁদের
কর্মক্ষম জীবনে শেষ প্রান্তে এসে দাঁড়িয়েছিলেন। দেশভাগের পর, তাঁদের ব্যক্তিগত বাসস্থান, পৈতৃত ভিটা
সবকিছু ত্যাগ করতে হয়েছিল শচীন্দ্রনাথ সেনকে। রয়ে গিয়েছিলেন কবি ব্যাসদেব। কিন্তু তিনি আর
সেখানে থাকতে পারছিলেন না। আমরা এও জানি না যে তিনি শেষ পর্যন্ত ওপার বাংলায় থেকে গিয়েছিলেন
না কি এপারে চলে এসেছিলেন। এপারের বন্ধুর কাছে তাঁর দুঃখ বেদনা সব জানাতেন, কিন্তু কবিতার মাধ্যমে
। এমন মানুষ ক'জন পাওয়া যাবে যাঁরা তাঁদের সবচেয়ে দুর্দিনেও কবিতা ছাড়েন নি।
আমরা মিলনসাগরে তাঁর কবিতা তুলে তাঁদের প্রতি এভাবেই আমরা আমাদের শ্রদ্ধাঞ্জলি জানাচ্ছি |
কবি তারাপ্রসন্ন তর্কতীর্থের মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতা প্রকাশ - ১৪.১০.২০১১
...